
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" (turpmāk – TA projekts) ir Labklājības ministrijas iniciatīva un izstrādāts saskaņā ar Likuma par budžetu un finanšu vadību 19.3 panta otro daļu.
1.2. Mērķis
Mērķa apraksts
TA projekta mērķis ir veicināt Atveseļošanas un noturības mehānisma (turpmāk – AF) plāna 3.1.2.6.i. investīcijas "Tehnisko palīglīdzekļu pieejamības sekmēšana" (turpmāk – 3.1.2.6.i. investīcija) tehnisko palīglīdzekļu pieejamību mērķa grupai, tā nodrošināšanai precizējot pieejamo AF finansējumu un valsts budžeta finansējumu pievienotās vērtības nodokļa (turpmāk – PVN) izmaksu segšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.6.i. investīcijas īstenošanu reglamentē Ministru kabineta 2025. gada 4. februāra noteikumi Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" (turpmāk – MK noteikumi Nr. 83). Saskaņā ar MK noteikumu Nr. 83 12. punktu 3.1.2.6.i. investīcijas īstenošanai pieejamais AF finansējums ir  8 090 358 euro un saskaņā ar 13. punktu pieejamais valsts budžeta finansējums PVN izmaksu segšanai ir ne vairāk kā 1 051 121 euro.
Problēmas un risinājumi
Problēmas apraksts
Kā jau minēts MK noteikumu Nr. 83 grozījumu1, kas izskatīti 2026. gada 25. augusta Ministru kabineta sēdē (protokola Nr. 48, 20.§) skaidrojumu anotācijā (pieejama šeit: https://tapportals.mk.gov.lv/annotation/dbe28b4b-7834-4ab1-8acc-6d31c7742eb7), 3.1.2.6.i. investīcijai ir nepieciešams papildu finansējums, jo joprojām saglabājas augsts pieprasījums pēc paaugstinātas funkcionalitātes, individuāli pielāgojamiem un tehnoloģiski sarežģītiem tehniskajiem palīglīdzekļiem.
Ar iepriekš minētajiem MK noteikumu Nr. 83 grozījumiem tika veikta AF finansējuma atlikumu pārdale, 3.1.2.6.i. investīcijai novirzot papildu AF finansējumu 105 770 euro apmērā. Vienlaikus minēto grozījumu anotācijā tika norādīts, ka, ņemot vērā nepietiekamo finansējuma apjomu 3.1.2.6.i. investīcijas vajadzību pilnīgai segšanai, arī turpmāk citās Labklājības ministrijas pārziņā esošajās AF investīcijās radušies finansējuma atlikumi pēc iespējas tiks novirzīti 3.1.2.6.i. investīcijas īstenošanai.

Labklājības ministrijas pārziņā esošās AF 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" (turpmāk – 3.1.2.1.i. investīcija) 1. kārtas "Valsts un pašvaldību ēku vides pieejamības nodrošināšanas pasākumi" (turpmāk – 1. kārta) un 2. kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" (turpmāk – 2. kārta) īstenošanas rezultātā ir radušies AF finansējuma atlikumi.
Ievērojot minēto, 3.1.2.6.i. investīcijas vajadzību nodrošināšanai būtu iespējams novirzīt 3.1.2.1.i. investīcijas ietvaros radušos AF finansējuma atlikumu 521 207,75 euro apmērā, tostarp 1. kārtas AF finansējuma atlikumu 209 400,52 euro apmērā un 2. kārtas AF finansējuma atlikumu 311 807,23 euro apmērā, kā arī valsts budžeta finansējumu (PVN izmaksu segšanai) 55 687,61 euro apmērā. Minētā finansējuma pārdale nodrošinātu tehnisko palīglīdzekļu pakalpojuma nepārtrauktību un iespēju indikatīvi izsniegt vēl aptuveni 240 tehniskos palīglīdzekļus.


1 25.08.2026. Ministru kabineta noteikumi Nr. 501 "Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi""
Risinājuma apraksts
Ņemot vērā minēto, TA projekts paredz precizēt MK noteikumu Nr. 83 12. punktu, palielinot 3.1.2.6.i. investīcijai pieejamo AF finansējumu par 3.1.2.1.i. investīcijā radušos AF finansējuma atlikumu 521 207 euro apmērā, kā arī attiecīgi precizēt 13. punktu, palielinot valsts budžeta finansējumu PVN izmaksu segšanai par 62 544 euro.
Tā kā no 3.1.2.1.i. investīcijas 1. un 2. kārtas PVN izmaksu segšanai ir iespējams pārdalīt valsts budžeta finansējumu 55 687 euro apmērā, papildus būs nepieciešams valsts budžeta finansējums PVN izmaksu segšanai 6 857  euro apmērā. Vienlaikus gan jāatzīmē, ka citās Labklājības ministrijas AF investīcijās sākotnēji ieplānotais valsts budžeta finansējums PVN izmaksu segšanai nav pieprasīts pilnā apmērā (piemēram, 3.1.2.2.i. investīcijā "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai", kur sākotnēji tika ieplānots valsts budžeta finansējums PVN izmaksu segšanai 278 145 euro apmērā, taču reāli izmantotais valsts budžeta finansējums PVN izmaksu segšanai bija 142 248 euro, kas ir par 135 897 euro mazāk kā sākotnēji paredzēts). Attiecīgi kopumā Labklājības ministrija neplāno pieprasīt vairāk valsts budžeta finansējumu PVN izmaksu segšanai kā tā sākotnēji iezīmēja visās investīcijas kopā.
Ierosinātā AF finansējuma pārdale atbilst arī Eiropas Savienības fondu tematiskās komitejas 2026. gada 6. augusta sēdē pieņemtajam lēmumam, proti, AF ietaupījumus, kas radušies pēc investīciju un projektu rādītāju, kas ziņojami Eiropas Komisijai, sasniegšanas, var izmantot turpmākai projektu īstenošanai. 
3.1.2.1.i. investīcijas 1. un 2. kārtā visi Eiropas Komisijai ziņojamie rādītāji ir sasniegti, tādējādi radītais finansējuma atlikums ir uzskatāms par ietaupījumu, ko iespējams izmantot turpmākai projektu īstenošanai, šajā gadījumā 3.1.2.6.i. investīcijas projekta īstenošanai.
Vai ir izvērtēti alternatīvie risinājumi?
Jā
Apraksts
Attiecībā uz papildu finansējuma piešķiršanu tika izvērtētas šādas alternatīvas:
1) nepiešķirt papildu finansējumu 3.1.2.6.i. investīcijai. Šāds risinājums neprasa attiecīgas izmaiņas MK noteikumos Nr. 83. Taču vienlaikus tas neļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem, kā arī neparedz iespēju nodrošināt tehniskos palīglīdzekļus faktiskajam pieprasījumam atbilstošā apjomā, tādējādi nepalielinot atbalsta saņēmušo mērķa grupas personu loku;

2) veikt papildu finansējuma pārdali. Šāds risinājums prasa izmaiņas MK noteikumos Nr. 83, ļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem, kā arī efektīvāk reaģēt uz 3.1.2.6.i. investīcijas projekta īstenošanas laikā identificētajām vajadzībām paplašināt tehnisko palīglīdzekļu pieejamību un nodrošināt savlaicīgu atbalstu personām ar funkcionāliem traucējumiem.
Izvērtējot iepriekš minētās alternatīvas, Labklājības ministrijas ieskatā visatbilstošākā ir 2. alternatīva, jo risina galveno vajadzību – nodrošināt tehnisko palīglīdzekļu pieejamību plašākam mērķa grupas personu lokam. Papildus šī alternatīva ļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem. Citām labklājības nozares AF investīcijām papildu finansējums nav nepieciešams.
Vai ir izvērtēts prasību un izmaksu samērīgums pret ieguvumiem?
Jā
Apraksts
Izvēlētais risinājums paredz papildu finansējuma pārdali 3.1.2.6.i. investīcijai, kas palielina projekta kopējās izmaksas, tomēr šāds pieaugums ir uzskatāms par samērīgu attiecībā pret sagaidāmajiem ieguvumiem, t.i. nodrošināt atbalstu papildu mērķa grupas personām. Nepiešķirot 3.1.2.6.i. investīcijai papildu AF finansējumu, mērķa grupas pieprasījums būs jānodrošina no valsts budžeta līdzekļiem, kas ir ierobežoti un, ja nav pieejami, veidos gaidīšanas rindas. Tā kā papildu AF finansējums 521 207 euro apmērā nav nepieciešams citās labklājības nozares AF plāna investīcijās, ir racionāli to pārdalīt 3.1.2.6.i. investīcijai mērķa grupas personu gaidīšanas rindu mazināšanai.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
Finansējuma saņēmējs ir informēts par TA projektu tā izstrādes un saskaņošanas gaitā, paralēli TA projekta saskaņošanas procesam tiks gatavoti un skaņoti attiecīgi grozījumi līgumā par projekta Nr. 3.1.2.6.i.0/1/25/I/CFLA/001 īstenošanu.
Gadījumā, ja būs nepieciešams, finansējuma saņēmējs priekšfinansēs papildu tehnisko palīglīdzekļu piešķiršanu no saviem līdzekļiem, pēc noteikumu projekta spēkā stāšanās un attiecīgu grozījumu projektā apstiprināšanas pārgrāmatojot izdevumus uz projektu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Palielinot 3.1.2.6.i. investīcijas finansējumu, būs iespējams sniegt atbalstu plašākam mērķa grupas personu lokam, nodrošinot tehnisko palīglīdzekļu pakalpojumu. Attiecīgi nodrošinot personām ar funkcionālajiem traucējumiem pieeju pārvietošanās, pašaprūpes, funkciju aizstāšanas vai atjaunošanas un alternatīvās komunikācijas tehniskiem palīglīdzekļiem, tiks veicināta šo personu neatkarība, aprūpes iespējas dzīvesvietā un dzīves kvalitāte.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	3 948 736
	521 207
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	3 948 736
	521 207
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	4 519 131
	583 751
	0
	0
	0
	0
	0

	2.1. valsts pamatbudžets
	4 519 131
	583 751
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-570 395
	-62 544
	0
	0
	0
	0
	0

	3.1. valsts pamatbudžets
	-570 395
	-62 544
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-62 544
	
	0
	
	0
	0

	5.1. valsts pamatbudžets
	
	-62 544
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Atbilstoši MK noteikumu Nr. 83 līdzšinēji spēkā esošajai redakcijai 3.1.2.6.i. investīcijas AF attiecināmais finansējums ir 8 090 358 euro, savukārt pieejamais valsts budžeta finansējums PVN izmaksu segšanai ir ne vairāk kā 1 051 121 euro. Tādējādi kopējais 3.1.2.6.i. investīcijai pieejamais finansējums ir 9 141 479 euro.

3.1.2.1.i. investīcijā ir izveidojies AF finansējuma atlikums 521 207,75 euro apmērā. Pamatojoties uz iepriekš minēto, šo AF finansējumu (noapaļojot uz 521 207 euro) paredzēts pārdalīt 3.1.2.6.i. investīcijai, palielinot kopējo finansējumu par 583 751 euro, tai skaitā, AF finansējumu par 521 207 euro un nepieciešamo valsts budžeta finansējumu PVN izmaksu segšanai par 62 544 euro. Ņemot vērā, ka no 3.1.2.1.i. investīcijas 1. un 2. kārtas PVN izmaksu segšanai ir iespējams pārdalīt valsts budžeta finansējumu 55 687 euro apmērā, papildus 3.1.2.6.i. investīcijai būs nepieciešams valsts budžeta finansējums PVN izmaksu segšanai 6 857 euro apmērā.

Tādējādi pēc finansējuma pārdales 3.1.2.6.i. investīcijas kopējais pieejamais finansējums būs 9 725 230 euro, tai skaitā AF finansējums 8 611 565 euro un valsts budžeta finansējums PVN izmaksu segšanai ne vairāk kā 1 113 665 euro.

Saskaņošanas procesā ir arī grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (26-TA-2304) un grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" (26-TA-2303), kas kopumā paredz samazināt 3.1.2.1.i. investīcijas AF finansējumu par 521 207 euro un valsts budžeta finansējumu par 55 687 euro.

	6.2. detalizēts izdevumu aprēķins
	3.1.2.6.i. investīcijas projektu īstenošanas izdevumu prognoze ir sagatavota, balstoties uz faktisko izdevumu izpildi saskaņā ar iesniegtajiem un apmaksātajiem progresa pārskatiem.

2025. gadā kopumā 3.1.2.6.i. investīcijas projekta īstenošanai izmantoti 4 622 348 euro, t.sk. AF finansējums 4 141 622 euro un valsts budžeta finansējums PVN izmaksu segšanai 480 726 euro.

Savukārt saskaņā ar 2026. gadā 3.1.2.6.i. investīcijas projekta ietvaros veiktajiem izdevumiem un plānotajiem izdevumiem, projekta kopējais finansējums ir 4 519 131 euro, tai skaitā AF finansējums 3 948 736 euro un valsts budžeta finansējums PVN izmaksu segšanai 570 395 euro. 

Papildus 2026. gadā plānotais finansējuma palielinājums 3.1.2.6.i. investīcijas ietvaros paredzēts 583 751 euro apmērā, tai skaitā, AF finansējums par 521 207 euro un nepieciešamais valsts budžeta finansējums PVN izmaksu segšanai par 62 544 euro. 

Līdz ar to kopumā 2026. gadā plānots šāds finansējuma apmērs: 5 102 882 euro, tai skaitā AF finansējums 4 469 943 euro un valsts budžeta finansējums PVN izmaksu segšanai 632 939 euro.

3.1.2.6.i. investīcijas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem".

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ņemot vērā, ka no 3.1.2.1.i. investīcijas 1. un 2. kārtas PVN izmaksu segšanai ir iespējams pārdalīt valsts budžeta finansējumu 55 687 euro apmērā, papildus 3.1.2.6.i. investīcijai būs nepieciešams valsts budžeta finansējums PVN izmaksu segšanai 6 857  euro apmērā. Par plānoto finansējuma palielinājumu 3.1.2.6.i. investīcijas ietvaros, tostarp arī papildu valsts budžeta finansējumu PVN izmaksu segšanai 6 857 euro apmērā (attiecīgi ar šiem grozījumiem MK noteikumos Nr. 83 valsts budžeta maksimālā plānotā PVN izmaksu summa sastādīs ne vairāk kā 1 113 665 euro), CFLA, ja nepieciešams, iesniegs pieprasījumu papildu finansējuma pārdalei no budžeta resora "74. Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". Gadījumos, kad faktiskās PVN izmaksas būs mazākas par šobrīd kopumā plānoto apmēru, neizmantotais valsts budžeta finansējums PVN izmaksu segšanai netiks izlietots un tiks atgriezts valsts budžetā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījums Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (26-TA-2304)
Pamatojums un apraksts
Noteikumu projekts ir saistīts ar 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" 1. kārtas AF finansējuma atlikuma pārdali 3.1.2.6.i. investīcijas īstenošanai.
TA projekts (26-TA-2039) virzāms izskatīšanai Ministru kabinetā pēc vai vienlaicīgi ar saistīto tiesību aktu "Grozījums Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" (26-TA-2304).
Atbildīgā institūcija
Labklājības ministrija
4.1.2. Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (26-TA-2303)
Pamatojums un apraksts
Noteikumu projekts ir saistīts ar 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" 2. kārtas AF finansējuma atlikuma pārdali 3.1.2.6.i. investīcijas īstenošanai.
TA projekts (26-TA-2039) virzāms izskatīšanai Ministru kabinetā pēc vai vienlaicīgi ar saistīto tiesību aktu "Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" (26-TA-2303).
Atbildīgā institūcija
Labklājības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
TA projekts neparedz tādas izmaiņas, kas negatīvi ietekmētu mērķa grupas personas vai citas sabiedrības grupas. Ņemot vērā papildu finansējuma izmaiņas, tiek paredzēts nodrošināt plašāku atbalstu mērķa grupas personām. Attiecīgi sabiedrības līdzdalība netika organizēta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
-
7.3. Atbilstības izmaksu monetārs novērtējums
Vai projekts skar šo jomu?
-
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	-
	-

	2. Tiks likvidēta institūcija
	-
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	-
	-

	5. Tiks veikta iekšējo institūcijas procesu efektivizācija
	-
	-

	6. Tiks veikta iekšējo institūcijas procesu digitalizācija
	-
	-

	7. Tiks veikta iekšējo institūcijas procesu optimizācija
	-
	-

	8. Cita informācija
	-
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
TA projekts nemaina 3.1.2.6.i. investīcijas sākotnēji identificētās horizontālās ietekmes aspektus.

